Nafarroako Parlamentuko Mahaiak, 2019ko irailaren 16an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Adolfo Araiz Flamarique jaunak aurkeztutako galdera, Nafarroako Gobernua osatu duten alderdi politikoen mezuak defendatzeko Nafarroako Gobernuaren Twitter-eko kontu ofizialean erantsi den bideoari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2019ko irailaren 16an

Lehendakaria: Unai Hualde Iglesias

GALDERAREN TESTUA

EH Bildu Nafarroa talde parlamentarioko Adolfo Araiz Flamarique jaunak honako galdera idatzi hau aurkezten dio Legebiltzarreko Mahaiari, izapidetu dezan:

Atzo, Nafarroako Gobernuaren Twitter-eko kontu ofizialean, mezu bat bidali zen (ondotik datorren helbidean ikus daiteke: https://twitter.com/gob\_na/status/1171374077002600448) eta barruan zeraman bideo batean Nafarroako Gobernua osatu duten alderdi politikoen mezuak defendatzen ziren.

Aipatu bideoan alderdi horien logotipoen propaganda ere egiten zen.

Gobernuari galdetzen diogu:

Nork prestatu zuen Twitter-eko mezuari gehitu zitzaion bideoa? Nafarroako Gobernuak berak sortua zen edo kanpo enpresaren batek egina?

Zein da bideo horrek izan duen kostua?

Egokitzat jotzen al du Gobernuak Twitter-eko kontu ofizial batean argitaratzea bideo bat, Gobernua osatzen duten alderdien mezuekin bat egiten duen edukiarekin?

Gobernuak ba al du asmorik administrazioaren baliabide materialak eta giza baliabideak erabiltzen jarraitzeko eduki politiko eta partidistako mezuak igortzeko, oraingo koalizio gobernua eta haren administrazio egiturak justifikatze aldera?

Iruñean, 2019ko irailaren 11n

Foru parlamentaria: Adolfo Araiz Flamarique